**EH Bildu-Nafarroa** talde parlamentarioari atxikitako foru parlamentari **Maiorga Ramirez Erro** jaunak idatziz erantzuteko galdera egin du Fotón eta Unitec enpresekiko harreman instituzionalari, ibilgailu elektrikoen fabrikazioa bultzatzeari eta Sodenak nahiz Nafarroako Gobernuak proiektu horretara bideratutako baliabideei buruz **(9-19/PES-00031)**. Hona Garapen Ekonomikorako kontseilariak informatu beharrekoa:

Nafarroako Gobernuak eta Sodenak 2010eko urtarrilaren 21etik 30era bitarte Txinara joateko bidaia antolatu zuten. Bidaia hartako agendan egun bat bideratu zen Foton Motor CO-ko zuzendaritzako kideekin bilera egitera, Nafarroan ezartzeko asmoen berri izateko xedez.

Ordezkaritza lau pertsonak osatu zuten, eta bidaiaren gastua guztira 21.980 eurokoa izan zen.

2012ko otsailaren 12tik 16ra bitarte, Sodenaren zenbait ordezkari Txinara bidaian joan ziren, Txinako Foton Motor CO enpresako arduradunekin elkarrizketatzeko eta bertatik bertara jakiteko Nafarroan ezartzeko asmorik zuten. Proiektuak mantso-mantso egin zuen aurrera, Espainiako eta inguruko herrialdeetako merkatua moteldu zelako.

Joan-etorrien gastua guztira 2.545,2 eurokoa izan zen.

2012ko ekainaren 25ean, Sodenako Administrazio Kontseiluak Foton Europa Motor SLrentzako finantza-laguntza onetsi zuen, zenbait baldintza etengarri jarrita.

Baldintza horiek ez zirenez sekula bete, Sodenak ez du konpainia horrentzako inolako finantza-laguntzarik gauzatu.

Nafarroako Gobernuari dagokionez adieraz beharra dago Foton Europa Motor SLk ez duela inolako laguntzarik jaso. Unitec Europa SA, berriz, honako laguntza hauek jaso ditu:

|  |  |  |  |
| --- | --- | --- | --- |
| **EKITALDIA** | ESPEDIENTEA | ORDAINDUTAKO ZENBATEKOA | ORDAINKETAREN EGUNA  |
| **2006** | \*PEA60106 ESPED. ENERGIA BERRIZTAGARRIETARAKO DIRULAGUNTZA | 25.712.05 | 2007/01/31 |
| **2006** | \*PEA60134 ESPED. ENERGIA BERRIZTAGARRIETARAKO DIRULAGUNTZA | 5.525.00 | 2007/01/31 |
| **2008** | \*PAD05503 ESPED. DIRULAGUNTZA ETA ENPLEGUA | 300.000.00 | 2009/02/04 |
| **2008** | \*PAD05503 ESPED. INBERTSIORAKO ETA ENPLEGURAKO DIRULAGUNTZA | 1.185.088.09 | 2009/10/28 |
|  |  | 6.393.00 | Ogasunak konpentsatua |
| **2010** | \*VEN100011 ESPED. IBILGAILU ELEKTRIKORAKO DIRULAGUNTZA | 78.150.00 | 2011/07/04 |
| **2011** | \*PEE11VEN2001 ESPED. IBILGAILU ELEKTRIKOA SUSTATZEKO LAGUNTZAK | 78.755.10 | 2011/10/05 |

2006ko laguntzak energia berriztagarrietako inbertsioei dagozkie. 2008ko laguntzak, eguzki-panel fotovoltaikoak egiteko inbertsioei (zenbatekoak itzultzeko prozedura baten xede izan dira). 2010ekoak eta 2011koak Nafarroan ibilgailu elektrikoak sustatzeko aurrezki-jarduketetarako laguntzen deialdiari jarraiki emandako laguntzei dagozkie.

Garapen Ekonomikorako Departamentuan ez dago informaziorik Iruñerriko Mankomunitateak eta Tafallako Udalak galderaren xede den proiektuan inbertitutako baliabideei buruz.

Hori guztia jakinarazten dizut, Nafarroako Parlamentuko Erregelamenduaren 194. artikulua betez.

Iruñean, 2019ko martxoaren 27an

Manu Ayerdi Olaizola

Garapen Ekonomikorako kontseilaria.